burgasdotpro/wikipedia huggingface dataset:
Kalypso (mytológia)

Kalypso alebo Kalypsó (starogr. Καλυψώ – Kalypsó, ) je v gréckej mytológii dcéra Titana Atlasa, nymfa žijúca na ostrove Ógygia.
Kalypso je najznámejšia z role, ktorú jej dal Homér vo svojom básnickom diele Odysea. Odyseus hrdina z trójskej vojny pri návrate domov dlhé roky aj s pričinením bohov blúdil a toto jeho dlhé putovanie sa stalo neskôr príslovečným. Keď raz odpočíval na ostrove Thrinakia jeho druhovia zabili niekoľko kusov dobytka, ktoré patrili bohu slnka Héliovi začo boli pri následnej plavbe potrestaní hroznou búrkou, ktorá ich loď zničila. Odyseus sa jediný zachránil na úlomku stožiara a doplával na ostrov nymfy Kalypsy.
Jej ostrov Ógygia ležal pre Grékov v neznámych končinách a ithacký kráľ Odyseus bol prvý človek, ktorý sa naň dostal. Kalypsó ho prijala priateľsky a po bližšom zoznámení sa do neho zamilovala. Odyesa potom zvádzala svojou božskou krásou, sľubovala mu nesmrteľnosť, obklopila ho nevšednou nádherou a darmi. Odyseus aj napriek tomu všetkému túžil po návrate domov, v čom mu Kalypsó bránila. Celých sedem rokov musel však na ostrove Ógygia Odyseus stráviť, kým sa nad ním bohovia zľutovali a donútili Kalypso ho prepustiť.
Podľa starovekého gréckeho básnika Hesioda, porodila Kalypso Odyseovi dve deti, synov Nausinusa a Nausitusa.
Pomoranská kačica

Pomoranská kačica je plemeno kačice domácej, ktoré sa chová predovšetkým pre mäso.
Pôvod plemena.
Pomoranská kačica je domestikovaná forma kačice divej ("Anas platyrhynchos") zo severonemeckého pobrežia.
Abaújvár (hrad)

Abaújvár (; ) je pôvodom uhorský hrad v dnešnom Maďarsku, v tesnej blízkosti štátnej hranice so Slovenskom. Bol postavený v údolí Hornádu kráľom Samuelom Abom (vládol 10411044) a bol sídlom historického rovnomenného komitátu (pozri článok Abovská župa). Hrad bol zničený v 15. storočí, dnes je to len zrúcanina.
Popivka (Lypovecký rajón)

Popivka () je dedina na Ukrajine v Lypoveckom rajóne Vinnyckej oblasti. Žije tu 485 obyvateľov.
Švédska modrá kačica

Švédska modrá kačica je plemeno kačice domácej, ktoré sa chová predovšetkým pre mäso.
Pôvod plemena.
Švédska modrá kačica je domestikovaná forma kačice divej ("Anas platyrhynchos") zo západného pobrežia Švédska.
Opis.
Švédska modrá kačica je mäsové plemeno kačice s vysokou znáškou vajec (100 vajec ročne). 
Modré sfarbenie sa dedí heterozygotne, potomstvo 2 modrých jedincov ("heterozygoti Aa") sa štiepi na 50% modrých (heterozygot Aa), 25% čiernych (homozygot AA) a 25 % bielych až perlovo šedých jedincov (homozygot aa).
Exponenciálne rozdelenie

Exponenciálne rozdelenie (iné názvy: exponenciálne pravdepodobnostné rozdelenie, exponenciálne rozdelenie pravdepodobnosti) je v teórii pravdepodobnosti a matematickej štatistike spojité rozdelenie pravdepodobnosti. 
Exponenciálne rozdelenie vyjadruje čas medzi náhodne sa vyskytujúcimi udalosťami. Využíva sa napríklad v poistnej matematike pri určovaní (pravdepodobnostného) rozdelenia výšky poistného plnenia alebo času medzi nastatiami poistných udalostí, ďalej napríklad vo fyzike pri modelovaní času rádioaktívneho rozpadu, či v systémoch hromadnej obsluhy.
Definícia.
Spojitá náhodná premenná formula_1 má exponenciálne rozdelenie s parametrom formula_2 práve vtedy, ak jej hustota pravdepodobnosti má nasledovný tvar:
Označujeme:
Základné charakteristiky rozdelenia.
Stredná hodnota:
Rozptyl:
Koeficient šikmosti:
Momentová vytvárajúca funkcia:
Distribučná funkcia:
Žieravina

Žieravina alebo žieravá látka alebo korozívna látka je chemická látka, ktorá môže zničiť alebo nezvratne poškodiť inú látku, s ktorou príde do styku. Žieraviny sú nebezpečné najmä pre možnosť poškodenia očí, kože alebo podkožného tkaniva, vdychovanie alebo požitie žieraviny môže poškodiť dýchacie, resp. tráviace ústrojenstvo. Expozícia žieravinou vedie k poleptaniu.
Žieraviny sa v rámci bezpečnostnej klasifikácie označujú písmenom „C“ a nasledujúcim piktogramom:
Globálny harmonizovaný systém klasifikácie a označovania chemikálií (GHS) používa pre žieraviny tento piktogram:
Termín.
Pod vplyvom angličtiny sa niekedy objavuje označenie "korozívna látka" (pôvodom z "corrosive substance"). 
Žieraviny v nízkej koncentrácii sú obvykle dráždivé. Označenie látky symbolom „žieravý“ (GHS05) v Globálne harmonizovanom systéme môže byť založené ako na žieravosti pre živé tkanivá, aj pre neživé materiály (napr. kovy).
Žieraviny sa líšia od iných škodlivín tým, že sú pri styku s tkanivami bezprostredne nebezpečné, zatiaľ čo jedy majú systémový toxický účinok, ktorý potrebuje určitý čas k tomu, aby sa prejavil. Kolokviálne možno žieraviny označovať ako „jedy“, ale technicky ide o odlišné pojmy. Neexistuje nič, čo by bránilo tomu, aby žieravina bola súčasne aj jedom, teda existujú látky, ktoré sú aj žieravé aj jedovaté (napr. fenol).
Žieravosť.
Typickými žieravinami sú silné kyseliny, zásady, alebo koncentrované roztoky niektorých slabých kyselín a zásad. Ich účinok na živé tkanivo je založený na acidobazickej katalýze hydrolýzy esterov a amidov. Žieravé kyseliny a zásady sú schopné odtučňovať kožu katalýzou hydrolýzy tukov, ktoré chemicky patria medzi estery. Bielkoviny sú chemicky amidy, ktoré môžu byť tiež hydrolyzované touto cestou. Silné kyseliny a zásady denaturujú bielkoviny a ľahko hydratujú. Hydratácia odstraňuje vodu z tkaniva a je významne exotermická. Napríklad koncentrovaná kyselina sírová pôsobí okrem poleptania tiež popáleniny. Silné oxidačné činidlá, napríklad koncentrovaný peroxid vodíka, môžu byť tiež žieravé pre tkaniny alebo iné materiály, aj keď je ich hodnota pH blízka neutrálnej. Príkladom silnej kyseliny, ktorá je súčasne silným oxidantom, je kyselina dusičná. Je výrazne žieravejšia, než by sa dalo očakávať podľa hodnoty pKa.
Existujú aj špecifickejšie žieraviny. Napríklad kyselina fluorovodíková pôsobí v nižších koncentráciách bezbolestne, ale ľahko preniká tkanivom a selektívne napadá kosti, čo robí prácu s ňou extrémne nebezpečnou. Technicky je to slabá kyselina, ale tvorí fluoridový ión (pôvodca žieravosti) potom, čo je bezbolestne vstrebaná. Roztoky chloridu zinočnatého sú normálne kyslé (podľa Brønstedovej definície), no zinkový katión špecificky napadá aj hydroxylové skupiny ako Lewisová kyselina. To vysvetľuje schopnosť chloridu zinočnatého reagovať s celulózou a poškodzovať papier a hodváb.
Bežné typy žieravín.
Bežné žieravé chemikálie možno rozdeliť na:
Jozef Kútnik Šmálov

Jozef Kútnik Šmálov (pseudonymy: Briestočňan, Briestočňan-Pavlista, Jožo K. Šmálov-Pavlista) (* 23. november 1912, Hubová - † 13. december 1982, Liptovské Sliače) bol slovenský katolícky kňaz, básnik, prozaik, prekladateľ, kritik, literárny a kultúrny historik, pedagóg a teológ.
Životopis.
Roku 1923 – 31 študoval na gymnáziách v Ružomberku, Levoči a v Kláštore pod Znievom, v rokoch 1931 – 36 teológiu v seminári v Spišskej Kapitule a 1939 – 42 filozofiu a slovenčinu na Filozofickej fakulte Slovenskej univerzity v Bratislave.
Roku 1936 – 42 pôsobil ako r. k. kaplán a administrátor na viacerých miestach (Spišské Bystré, Spišská Belá, Valaská Belá, Liptovské Kľačany, Hybe), v rokoch 1942 – 49 profesor na učiteľskom ústave v Spišskej Kapitule, 1945 väznený v Levoči a 1948 v Košiciach, od 1949 správca fary v Liptovskom Michale, 1950 – 51 opäť internovaný v Trenčíne, od roku 1953 správca fary v Liptovských Sliačoch.
Dielo.
V rokoch 1941 – 43 s L. Hanusom redigoval časopis "Kultúra", 1943 – 44 "Obroda" a 1946 – 48 "Verbum". Autor knižných esejí "Život v slove – Essay o diele Milana Urbana" (1939), "Valentín Beniak, básnik nadosobný" (1942).
Prekladal z francúzštiny a poľštiny, zvlášť nábožensko-umelecké diela katolíckych spisovateľov (L. Bertrand, H. Gheon, F. O’Nollova, Z. Krasińki, A. Mickiewicz atď).
Ako kultúrny a literárny historik napísal syntézu "Zástoj katolíckej hierarchie v slovenskom národnom a kultúrnom živote" (1948) aj ďalšie štúdie publikované časopisecky.
Autor básnicko-filozofickej eseje "Dumka o detstve" (1940).
Po roku 1948 ho totalitný režim vyradil z literárneho aj vedeckého života, venoval sa iba prekladom viacerých základných teologických diel a liturgických textov, teologické aj literárnovedné štúdie uverejňoval iba v exilových a domácich samizdatových časopisoch a zborníkoch, monografie ostali v rukopisoch. Z nich vyšli "O pôvode pustovníka Svorada" (Nové obzory, 1969), "Litánie loretánske" (1998), "Prvý učiteľ slovienskeho národa" (1999). Rozsiahlu monografiu o ňom napísal Ladislav Hanus ("Jozef kútnik-Šmálov. Život. Činnosť. Tvorba." Spišský kňazský seminár, 1992, 457 s)
Druhý triumvirát

Druhý triumvirát je označenie spojenectva Gaia Julia Caesara Octaviana (neskôr Augustus), Marka Antonia a Marka Aemilia Lepida, trvajúce od 43 pred Kr. do 33 pred Kr.
Na rozdiel od prvého triumvirátu bol druhý triumvirát oficiálne vyhlásený a privlastnil si mnoho funkcií najmä na úkor senátu, čím definitívne odsúdil republikánske zriadenie k zániku. Počas trvania triumvirátu bolo zavraždených množstvo jeho odporcov, okrem iného aj bratia Marcus Tullius Cicero a Quintus Tullius Cicero. Po odstránení Lepida z verejných funkcií Octavianom v roku 36 pred Kr., sa naplno rozhorel boj o moc medzi Octavianom a Antoniom, ktorý vyvrcholil do námornej bitky pri Aktiu v 31 pred Kr., v ktorej bol Antonius, na ktorého strane stála egyptská kráľovná Kleopatra VII., porazený. Octavianus potom nastolil principát ako prvý rímsky cisár.
Prúžkované teleso

Prúžkované teleso alebo striatum ( – doslova prúžkované/záhybovité teleso) je hlboká oblasť sivej hmoty vo vnútri hemisfér koncového mozgu. 
Je to zrejme rozsahom najvýznamnejšia súčasť tzv. bazálnych ganglií. Každá učebnica však vymedzuje oblasť striata trochu odlišne. Podľa jednej (v tomto článku použitej) definícia zahrnuje nucleus caudatus a nucleus lentiformis, iné učebnice však do striata nepočítajú globus pallidus. Striatum sa zúčastňuje hlavne kontroly pohybov.
Anatómia.
Pod súhrnným pojmom prúžkované teleso (striatum) sa skrýva v skutočnosti niekoľko oblastí šedej hmoty, pričom konkrétne vymedzenie závisí na autorskom poňatí. Pretože sa dve hlavné oblasti nachádzajú v dorzálnej oblasti (relatívne k ostatným jadrám), označujú sa dorzálne pallidum a dorzálne striatum. K dorzálnemu striatu patrí nucleus caudatus a putamen, k dorzálnemu pallidu zase globus pallidus. Nucleus lentiformis je obyčajne definované ako putamen a globus pallidus dohromady, no tieto štruktúry nič významného zo štruktúrneho alebo funkčného hľadiska nespája. Histologický sa skladá striatum predovšetkým z GABA-ergných stredne veľkých projekčných neurónov s veľkým množstvom dendritov.
Funkcie.
Do striata smerujú dráhy nielen z mozgovej kôry, ale aj z niektorých subkortikálnych (podkôrových) centier, talamu a z mozgového kmeňa. Z bazálnych ganglií je to zrejme vôbec najvýznamnejší príjemca signálov z iných častí mozgu. Naopak zo striata smerujú dráhy do globus pallidus (ak ho nezahŕňame do striata), ale aj napr. do substantia nigra.
Oblasť globus pallidus (niekedy považovaná za samostatné jadro šedej hmoty stojace mimo striatum) hrá dôležitú úlohu v ovládaní pohybu, pretože z neho smerujú dráhy do retikulárnych formácií v mozgovom kmeni a (cez talamus) aj do pohybových centier v mozgovej kôre. Poškodenie ľudského striata môže vyústiť v tzv. choreu, ktorá sa prejavuje trhavými nekoordinovanými pohybmi končatín a tvárových svalov. Poškodenie neurónov nucleus caudatus je typické napr. pre genetickú chorobu Huntingtonovu choreu.
Nový hrad

Nový hrad môže byť:
Seann William Scott

Seann William Scott (3. október 1976, Cottage Grove, Minnesota, USA) je americký herec a komik. Je najviac známy pre svoju rolu Steva Stiflera zo série filmov "Prci, prci, prcičky". Tiež je známy z filmov ako "Nezvratný osud", "Bláznivá jazda", "Kámo, kde mám fáro?", "Evolúcia", "Nepriestrelný mních", "Vitajte v džungli", "Majstri hazardu", "Veľkí bratia" a "Poliši".
Mladosť.
Najmladší zo siedmich súrodencov sa narodil v Cottage Grove v Minnesote Williamovi Frankovi Scottovi, pracovníkovi v továrni, a Patrícii Ann Simons. Nápad stať sa hercom dostal počas práce v mestskom divadle a pozorovaním všetkých divadelných hier, ktoré mohol voľne pozorovať. Potom ako zmaturoval na Park High School sa Scott presťahoval do Los Angeles, kde bol objavený miestnymi hľadačmi talentov. Jeho prvá veľká herecká rola bola vo videoklipe k piesni „Hole in my Soul“ od skupiny Aerosmith. Hneď nato už vystupoval v "Chad’s World", TV show na tému homosexuálov vysielanú na internete.
Kariéra.
Jeho prvá skutočná veľká úloha prišla v roku 1999 vo filme "Prci, prci, prcičky", kde stvárnil Steva Stiflera. Túto úlohu si zopakoval ešte v ďalších dvoch pokračovaniach, ktoré ho neskôr vyniesli do povedomia verejnosti. To ovplyvnilo jeho budúce role, ktoré boli najčastejšie komediálne. Scott sa tiež objavil v portréte Kevina Smitha "Jay a mlčanlivý Bob vracajú úder" a tiež ako policajt vo filme "Apokalypsa", kde znova hral so svojím kolegom Dwaynom Johnsonom, s ktorým predtým hral vo filme "Vitajte v džungli".
Uvádzal tiež 2003 MTV Movie Awards spolu s Justinom Timberlakom. Pri tejto príležitosti natočili oni dvaja mnoho skečov a scénok, vrátane scén z "The Matrix Reloaded", ktoré boli neskôr pridané aj ako bonus k DVD "The Matrix Reloaded".
Osobný život.
Scott rád posilňuje a má tri tetovania: symbol nekonečna na zápästí, blesk na stehne a 'Amo', latinsky 'Milujem' v oblasti kostrče.
V interview pre časopis People v roku 2003 uviedol, že nenosí normálne spodná bielizeň, ale zvykol si na bielizeň známu ako "going commando" alebo menej často "freeballing".
Abovská pahorkatina

Abovská pahorkatina je podcelok Bodvianskej pahorkatiny. 
Polohopis.
Pahorkatina leží medzi dolinou rieky Bodva a Ida a štátnou hranicou s Maďarskom. Severne sa nachádza Košická rovina, podcelok Košickej kotliny, južné vymedzenie určuje štátna hranica. 
Priemerná výška je cca a základ Abovskej pahorkatiny tvoria riečne a jazerné sedimenty z obdobia pliocénu, miestami prekryté sprašami z obdobia štvrtohôr. V súčasnosti je jej plocha tvorená prevažne obrábanou pôdou a trávnatými porastami.
Izák Abrabanel

Izák Abrabanel, celým menom Jicchak ben Jehuda Abrabanel, alebo Abravanel (* 1437, Lisabon – † 1508, Benátky, pochovaný v Padove) bol židovský náboženský mysliteľ a politik, znalec Aristotela.
Životopis.
Prvé texty publikoval už ako dvadsaťročný, ako 35-ročný začal písať komentáre k Tóre. Pracoval ako správca pokladu v Tolede (na osobné pozvanie kráľa Alfonza V.), kde podporoval židovskú komunitu. V roku 1492 boli Židia zo Španielska vyhnaní; Abrabanel istý čas žil v Miláne, neskôr na Sicílii a v Benátkach.
Považoval za dôležitejšie uchovať vieru židovského národa v podstatu judaizmu, než ortodoxne lipnúť na tradíciách.
Žumpa

Žumpa je kanalizačný objekt, ide o nádrž určenú na zachytávanie odpadových vôd a splaškov. Nemá odtok. Používa sa napr. v miestach, kde nie je možné napojenie na kanalizáciu s čistiarňou odpadových vôd. Na Slovensku je žumpa dovolená iba v tomto prípade. V poľnohospodárstve zachytávajú močovku.
Žumpa musí byť vodotesná (na rozdiel od septiku). Konštrukcia musí odolať tlaku zeminy a spodnej vody. Takmer vždy sa betónové/plastové nádrže umiestňujú pod zem, kde sú napojené na odpadnú kanalizáciu z objektu. Do žumpy sa nenapája dažďová voda.
Obsah žumpy sa musí pravidelne vyvážať do čistiarne odpadových vôd alebo ho možno použiť ako hnojivo. Na vyvážanie žumpy slúži fekálny automobil.
Slovo „žumpa“ (podobne ako je tomu pri slovách „stoka“ či „kanál“) sa používa aj v prenesenom význame ako hovorový termín pre veci, javy, deje či vzťahy, ktoré sú nechutné, nepekné, neurčité či celkom nezmyselné.
Cissus rhombifolia

Cissus rhombifolia je rastlina z čeľade viničovité z rodu cisus.
Opis.
Cissus rhombifolia je vytrvalá rastlina. Stonka je drevnatá, svetlo hnedá. Najprv je stonka zelená so svetlými striebristo bielymi chĺpkami, ktoré postupne tmavnú až nakoniec úplne zhnednú. Listy sú striedavo, nepárne zložené. Palisty, listy a čepele lístkov sú chlpaté – na vrchnej strane menej. Koncový lístok je väčší, kosoštvorcový, jeho báza je klinovitá.
Rozšírenie a význam.
Cissus rhombifolia pochádza z Južnej Ameriky a je pestovaný ako izbová rastlina.
Majstrovstvá Európy v hádzanej mužov 2014

Majstrovstvá Európy v hádzanej mužov 2014 boli v poradí 11. Majstrovstvá Európy v hádzanej mužov, ktoré organizuje Európska hádzanárska federácia (EHF). Konali sa v štyroch dánskych mestách: Aalborg, Aarhus, Herning a Kodaň, od 12.26. januára 2014, za účasti 16 tímov. Dánsko získalo právo organizovať ME 2014 vo voľbách EHF, keď vyhralo hlasovanie pred spoločnou kandidatúrou Chorvátska a Maďarska 25. júna 2010. Víťazom sa tretíkrát stali hádzanári Francúzska, ktorí vo finále zvíťazili nad obhajcom titulu a zároveň domácim družstvom Dánska.
Počas šampionát padol nový rekord návštevnosti európskych šampionátov, ktorý činil viac ako 316 000 divákov.
Voľby.
Počiatočný záujem o organizáciu európskeho šampionátu prejavila štvorica kandidátov: Dánsko, Chorvátsko, Francúzsko a Maďarsko. Oficiálnu žiadosť o organizáciu do stanoveného dátumu podali iba Dánsko a spoločná kandidatúra Chorvátska a Maďarska. Hlasovanie prebehlo na kongrese v Kodani 25. júna 2010:
Nasadenie do košov.
Pred žrebovaním skupín, ktoré sa konalo 21. júna 2013 boli kvalifikované družstvá rozdelené do vykonnostných košov podľa rebríčka EHF po ME 2012 a umiestnení v kvalifikácii na ME 2014 nasledovne:
Majstrovstvá sveta v hádzanej mužov 2013

Majstrovstvá sveta v hádzanej mužov 2013 boli v poradí 23. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v šiestich španielskych mestách: Madrid, Barcelona, Zaragoza, Granollers, Sevilla, a Guadalajara v dňoch od 11.27. januára 2013, za účasti 24 tímov. Titul druhýkrát v histórii získali Španieli, ktorí vo finále vysoko zdolali Dánsko; to sa dostalo do finále MS po 46 rokoch. 
Španielsko získalo právo organizovať MS 12. júna 2010, ako jediný kandidát, keď Dánsko, Kórejská republika a Nórsko stiahli svoju kandidatúru. 
Arény.
Pri podaní žiadosti hostiť turnaj predložilo Španielsko predbežný zoznam deviatich dejísk v ôsmich mestách. Pre samotné majstrovstvá však bolo vybraných iba šesť dejísk. Vzhľadom k uzavretiu arény Madrid Arena z bezpečnostných dôvodov po panike v aréne a usmrtení 4 teenegerov boli zápasy presunuté do haly Caja Magica po kontrole a schválení IHF. Madrid Arena bude otvorená, až keď budú všetky vyšetrovania ukončené.
Žumberk (hrad)

Žumberk je zrúcanina hradu, ktorý stojí na vysokom ostrohu nad riekou Holetínkou pri mestečku Žumberk v okrese Chrudim. Prvá zmienka o hrade pochádza z roku 1318, kedy sa vyskytol v prídomku svojho majiteľa. Pôvodné meno hradu je "Sunenberg" a z jeho nemeckého mena možno usúdiť, že vznikol na konci 13. storočia. Počas storočí často striedal majiteľa. Začiatkom 17. storočia začal chátrať. Poslední obyvatelia ho opustili v rokoch 1760 – 1770. Potom sa stal zrúcaninou. Zhruba päťboké jadro hradu obiehala parkánová hradba pravdepodobne s vežovitou vstupnou bránou v čele. Palác, ktorý zrejme predstavoval hlavnú obytnú aj obrannú budovu, zaujal zadnú, najchránenejšiu stranu. V súčasnosti sú zachované zvyšky hradného paláca a veže. Predhradie bolo v novoveku celkom zastavané budovami hospodárskeho dvora. Zrúcaniny hradu sú voľne prístupné.
Európska kvalifikácia na Majstrovstvá sveta v hádzanej mužov 2013

Kvalifikácia na Majstrovstvá sveta v hádzanej mužov 2013 bola európska kontinentálna kvalifikácia na Majstrovstvá sveta 2013, ktorú organizuje Európska hádzanárska federácia (EHF). Zúčastnilo sa jej 32 európskych družstiev, ktoré súťažili o 9 miest na záverečný turnaj v 7 kvalifikačných skupinách a následnom play-off. Prebiehala od 2. novembra 2011 do 17. júna 2012.
Priamy postup.
Priamo postúpili družstvo hostiteľská krajina, víťaz MS 2011 a 3 najlepšie tímy z ME 2012:
Nasadenie do výkonnostných košov.
V prvom koši boli nasadené tímy, ktoré skončili v Kvalifikácii na ME 2012 na 3. mieste, v 2. koši tímy na 4. mieste a v 3. koši tímy, ktoré sa neprebojovali do 2. fázy kvalifikácie na ME 2012.
Pozn: V zátvorke je uvedené aktuálne umiestnenie v medzinárodnom ELO rebríčku k 8. januáru 2012.
9 tímov z ME 2012 umiestnených na 4.15. mieste.
Play-off.
Play-off prebehlo od 9.17. júna 2012.
Žulovec

Žulovec je znelcový vrch () v najsevernejšej časti Česka, v okrese Děčín, v Lužických horách, približne juhovýchodne od obce Rybniště. Má zalesnený vrchol, čiastočný výhľad je zo severného úbočia od dolného okraja lesa. V odkryvoch pieskovcov na úpätí sa v minulosti nachádzali odtlačky fosílnych morských húb a listov rastlín.
Bellinzona

Bellinzona (fr. "Bellinzone", v archaickej nemčine "Bellenz", lat. "Bilitio") je hlavné mesto švajčiarskeho kantónu Ticino. Je 45. najväčším švajčiarskym mestom. Žije tu momentálne 17 544 obyvateľov (2011).
Mesto je známe najmä vďaka trojici hradov ("Castelgrande", "Montebello" a "Sasso Corbaro"), ktoré sú od roku 2000 na zozname Svetového dedičstva UNESCO. Okrem nich sú pozoruhodné i miestne renesančné a barokové kostoly i goticko-renesančná radnica s mohutnou vežou.
Geografia.
Bellinzona leží východne od rieky Ticino, v blízkosti Švajčiarskych Álp.
Dejiny.
Územie Bellinzony bolo vždy obývané pre svoj geografický význam v blízkosti Álp. Spolu s niekoľkými alpskými priesmykmi, vrátane priesmykov Nufenen, St. Gotthard, Lukmanier, San Bernardino a Poebene tvorili kľúčové obchodné centrum.
Kultúra.
Mesto je tiež známe vďaka karnevalu Rabadan, ktorý tu má už 150-ročnú tradíciu (k 2012).
Žuja

Žuja () je rieka na severovýchode Irkutskej oblasti v Rusku. Je 337 km dlhá. Povodie má rozlohu .
Opis.
Tečie prevažne cez Patomskú vysočinu. Na hornom toku preteká cez jazero Tolendo. Je to ľavý prítok Čary povodia Leny.
Zdroj vody je dažďový a snehový. Priemerný prietok vody činí približne 53 m³/s.
Lodná doprava je možná pod ústím prítoku Chomolcho.
Výpustok

Výpustok (iné názvy: piliér, rampúch, sklepenie, výstupek, žebračka, žudro (v širšom zmysle), klebetnica, české synonymá pozri nižšie) je v ľudovom staviteľstve dverový otvor spevnený plasticky vystúpeným portálom, ktorý vytvárajú bočné (oblé alebo hranolovité) piliere a ich oblúkové preklenutie. Oblúkovité preklenutie býva zhora pokryté strešnými škridlami alebo inou ochranou proti poveternostným podmienkam. 
Výpustok sa vyskytuje najmä na západnom a strednom Slovensku a na priľahlom moravskom (Slovácko) a rakúskom území, a to najčastejšie na hlavných vchodoch, ale aj na vchodoch do pivnice či sýpky. 
V niektorých oblastiach býva výpustok zdobený farebnými maľovanými ornamentami s rastlinnými a ľudovými motívmi. Účelom výpustku bolo chrániť vchody pred požiarom a poveternostnými vplyvmi. Vo viacerých lokalitách západného Slovenska bol výpustok asi 1 m hlboký a bola v ňom upravená sedačka.
Vaubanove opevnenia

Vaubanove opevnenia je súbor najvýznamnejších opevňovacích stavieb francúzskeho staviteľa Sébastiena Le Prestre de Vaubana (1633 – 1707), ktoré zaradilo UNESCO v roku 2008 na zoznam svetového dedičstva.
Alexandr Vladimirovič Riazancev

Alexandr Vladimirovič Riazancev (; * 15. marec 1980, Moskva) je ruský profesionálny hokejový obranca. V súčasnosti hrá za klub Traktor Čeľabinsk v KHL.
Pôvodne bol v roku 1998 draftovaný tímom Colorado Avalanche. Riazancev strávil časti piatich sezón hrajúc pre tím Hershey Bears v AHL, predtým, ako sa v roku 2003 vrátil do Ruska, kde od toho roku začal hrať.
Uvs-núr

Uvs-núr alebo Uvsnúr alebo Uvs núr (mon. "Увс Нуур", rus. "Убсу-нур" – Ubsu-nur alebo "Убса"-Ubsa) je bezodtokové jazero na severozápade Mongolska (Uvský ajmag), ktoré severovýchodným výbežkom zasahuje do Tuvianskej republiky v Rusku. Vypĺňa dno Uvsunurskej kotliny. Má rozlohu a je tak najväčším jazerom v Mongolsku. Dosahuje maximálnej hĺbky . Leží v nadmorskej výške . Je pravdepodobne pozostatkom dávnej vodnej plochy o rozlohe . Povodie jazera má rozlohu .
Pobrežie.
Pobrežie je prevažne nízke, miestami močaristé s úsekmi slanisek, pieskov a trstinových porastov.
Vodný režim.
Do jazera pritekajú rieky Tes gol a Narín gol. Hlavným zdrojom vody sú rieky a potoky (/rok), na zrážky pripadá /rok a na podzemné zdroje /rok. Odparovanie je /rok. Doba, za ktorú sa všetká voda v jazere vymení, je 14,7 roka.
Vlastnosti vody.
Voda je horko-slaná so slanosťou 19 g/l.
Fauna.
V okolí žije 173 druhov vtákov a 41 druhov cicavcov, medzi nimi aj len tu žijúce druhy ako leopard snežný, horská ovca – argali alebo kozorožec sibírsky. 
Od roku 2001 je oblasť okolia jazera zapísaná na zozname Svetového dedičstva UNESCO.
Rampúch

Rampúch môže byť:
Sklepenie

Sklepenie môže byť:
Klebetnica

Klebetnica môže byť:
Šija

Šija môže byť:
Hrady a opevnenia kráľa Eduarda I. v Gwynedde

Hrady a opevnenia kráľa Eduarda I. v Gwynedde je od roku 1986 pamiatka na zozname Svetového dedičstva UNESCO. Ide o štyri hrady, ktoré dal vybudovať anglický kráľ Eduard I. v Gwynedde v severnom Walese v 13. storočí po dobytí Walesu:
Vijtivci (Lypovecký rajón)

Vijtivci () je dedina na Ukrajine v Lypoveckom rajóne vo Vinnyckej oblasti. Žije tu 603 obyvateľov.
Rezidencie kráľovského rodu Savojských

Rezidencie kráľovského rodu Savojských je súbor palácov, zámkov a ďalších reprezentačných budov postavených kráľovským rodom Savojských v meste Turín a okolitom regióne Piemont.
Tento komplex bol v roku 1997 zapísaný na zoznam Svetového dedičstva UNESCO.
Informátor Štátnej bezpečnosti

Informátor Štátnej bezpečnosti, skrátene informátor ŠtB bol definovaný ako tajný spolupracovník zaviazaný spravidla na vlasteneckom základe, ktorý podával informácie o nepriateľských skutočnostiach zo svojho okolia. Informátori boli vyberaní z radov občanov, mali široké styky a dôveru okolia.
Išlo o kategóriu vedomého spolupracovníka ŠtB. Toto pomenovanie sa používa v Registračných protokoloch agentúrnych a operatívnych zväzkov Štátnej bezpečnosti.
Ladislav Hučko starší

Ladislav Hučko starší (* 13. február 1912, Kojšov, okres Gelnica – † 2. február 1975, Prešov) bol gréckokatolícky kňaz, stredoškolský učiteľ a prvý šéfredaktor Slova, oficiálneho časopisu Gréckokatolíckej cirkvi na Slovensku.
Životopis.
Pôsobil ako stredoškolský profesor na dievčenskom gymnáziu ústavu Sancta Mária v Prešove a od roku 1943 na prvom štátnom gymnáziu v Prešove až do 1. septembra 1950. V roku 1950 odmietol akciu "P", a tak do roku 1968 pracoval na rôznych miestach po celom Slovensku. V roku 1968 pôsobil vo farnosti Svidník a v roku 1969 vypomáhal vo farnosti Slovinky. V rokoch 1969 až 1970 bol šéfredaktorom časopisu Slovo. Pochovaný je na verejnom cintoríne v Prešove.
Spolu s manželkou Šarlotou mali troch synov: Jozef, Ladislav a Mikuláš . Syn Ladislav Hučko sa v roku 2003 stal pražským apoštolským exarchom.
Ocenenia.
2012 - Cena Emila Korbu
Emil Korba

ThDr. Emil Korba st. (* 1. máj 1930, Bardejov – † 27. október 1978, Bardejov) bol gréckokatolícky kňaz, básnik a publicista.
Životopis.
Narodil sa 1. mája 1930 v rodine Jána Korbu (1903 – 1966) a Štefánie, rod. Holevovej (1905 – 1970). Mal troch súrodencov: Ján, Gabriel, Alžbeta . 
Pôsobil ako gréckokatolícky kňaz v Pražskej arcidiecéze. V roku 1969 prestúpil do prešovského gréckokatolíckeho biskupstva, kde pôsobil v rokoch 1969 až 1975 vo farnostiach Fulianka a Okružná. Od roku 1970 bol šéfredaktorom časopisov "Slovo" a "Blahovistnik" . V roku 1976 viedol aj Katolícke noviny. Je autorom mnohých básnických zbierok. Pochovaný je na verejnom cintoríne v Bardejove.
Zomrel roku 1967 v Bardejove a 
Zomrel náhle 27. októbra 1978 v štyridsiatomdeviatom roku života a dvadsiatomšiestom roku kňazstva. Pochovaný bol na cintoríne sv. Michala v Bardejove.
Od roku 2006 Gréckokatolícke arcibiskupstvo Prešov a nezisková organizácia "Petra" udeľujú Cenu Emila Korbu.
Troglav

Troglav ( alebo Veliki Troglav) je najvyšší vrch masívu Dinara. Dosahuje nadmorskú výšku a meno dostal podľa slovanského boha "Troglava".
Poloha.
Vrch leží v pohorí Dinara, ktoré je súčasťou Dinárskej horskej sústavy. Nachádza sa na území Bosny a Hercegoviny, západne od mesta Livno, neďaleko hraníc s Chorvátskom.
Štefan Papp

Štefan Papp (; * 11. marec 1917, Berezovo – † 25. február 1990, Košice) bol gréckokatolícky kňaz, historik, liturgista a publicista.
Životopis.
Po roku 1968 pôsobil vo farnostiach Nižná Rybnica a Vyšné Nemecké. V rokoch 1979 až 1984 bol šéfredaktorom časopisov Slovo a Blahovistnik. Je autorom mnohých historických a liturgických článkov týkajúcich sa Gréckokatolíckej cirkvi na Slovensku. Tiež je autorom gramoplatní s naspievanými staroslovanskými liturgickými textami v mukačevskom nápeve vydanými v ČSSR v pražskom vydavateľstve Supraphon v r. 1969, ktoré boli prevydané aj v USA. Boli určené ako učebná pomôcka pre kantorov.
Juraj Gradoš

ThLic. Juraj Gradoš, PhD., protojerej (* 5. august 1974, Poša ), je gréckokatolícky kňaz a publicista, redaktor, šéfredaktor.
Životopis.
Bol jedným zo zakladateľov Spolku bl. biskupa Pavla Petra Gojdiča a časopisu "Prameň", kde pôsobil ako redaktor 4 roky. Od roku 1997 do roku 2000 pôsobil vo farnosti Geraltov a súčasne bol administrátorom excurrendo v Terni-Hradisku. Následne pôsobil v Prešove ako výpomocný duchovný v rokoch 2000 – 2001. V rokoch 2001 – 2002 pôsobil vo farnosti Klenov. V rokoch 2003 – 2004 pôsobil v Prešove-Sídlisku 3. 21. apríla 1998 založil Náboženské vydavateľstvo Petra, ktoré viedol až do jeho zrušenia. Od 2. mája 2000 je šéfredaktorom časopisu Slovo. Dňa 4. mája 2016 objavil vzácnu listinu z 24. apríla 1646, súvisiacu s Užhorodskou úniou .
DMX

Earl Simmons (* 18. december 1970 , Mount Vernon, New York, USA – † 9. apríl 2021, White Plains, New York, USA), viac známy ako DMX (známy aj ako Dark Man X, Dog Man X a Divine Master of the Unknown) bol americký reper a herec, ktorý sa stal slávnym v roku 1997. Jeho umelecké meno bolo pôvodne akronymom z "Divine Master of the Unknown", ale aj aj z názvu bicieho automatu 80. rokov Oberheim DMX. V roku 1999 vydal DMX svoj najpredávanejší album "...And Then There Was X", z ktorého bol vydaný hitový singel „Party Up (Up in Here)“. Takisto si ako herec zahral vo filmoch ako "Belly", "Romeo musí zomrieť", "Lovec policajtov", "Kolíska do hrobu" či "Posledná hodina". V roku 2006 hral v reality show sérii "". V roku 2003 DMX publikoval knihu svojich memoárov nazvanú "E.A.R.L.: The Autobiography of DMX".
C/2011 W3 Lovejoy

Kométa Loveyoy alebo C/2011 W3 (Lovejoy) je periodická kométa a je aj kométou Kreutzovej skupiny. Bola objavená v novembri 2011 amatérskym astronómom Terrym Lovejoyom. Kométa prešla slnečnou korónou 16. decembra, po ktorom vyšlo najavo, že je neporušená a pokračovala v dráhe okolo slnečnej sústavy.
Pretože bolo kométu vidieť počas vianočných sviatkov, (Austrálií) dostala prezývku Veľká Vianočná kométa roku 2011
Objavenie.
Kométa Lovejoy bola objavená Terrym Lovejoyom 27. novembra 2011 z Thornlandsu v Queenslande
Peter Bohunický

Peter Bohunický môže byť:
Karotka

Karotka alebo mrkva karotka môže byť:
Karotka je aj meno plzenského klubu doskových hier.
Mrkva

Mrkva (do roku 1940 aj: "mrkev") môže byť:
Imrich Barta

Imrich Barta (* 1925, Šamorín – † 1999, Bratislava) bol slovenský architekt a maliar gréckeho pôvodu. Obrazy maľoval v impresionistickom štýle. 
Bol hlavným architektom pre stavbu mestskej časti Petržalka, tento projekt však bol socialistickou vládou z dôvodu vysokých finančných nákladov zastavený a naprojektovaná bola súčasná, menej nákladná Petržalka. Bol aj autorom projektu moderného dunajského nábrežia, ktorý však vláda tiež nepodporila. Bol prvým architektom, ktorý plánoval rozšíriť centrum moderného mesta k Dunaju. V roku 2010 bola postavená na tomto mieste obchodná čast Eurovea, ako vôbec prvé zrealizovanie Bartovej vízie. Imrich Barta reštauroval aj mnoho slovenských kostolov.
Bol hlavným architektom, spoločne s Jánom Štellerom, aj pri projektovaní bratislavskej mestskej časti Ružová dolina. Projekt bol naprojektovaný a realizovaný v rokoch 1959 až 1963.
Olympic (trieda lodí)

Olympic bola trieda osobných zaoceánskych parníkov. Tvorila ju trojica lodí, ktoré boli postavené v lodeniciach Harland and Wolff pre spoločnosť White Star Line na začiatku 20. storočia. Hoci boli vo svojej dobe najväčšie a najluxusnejšie a jedny z najbezpečnejších lodí, boli dve z nich čoskoro stratené; "Titanic" sa 15. apríla 1912 potopil po zrážke s ľadovcom na svojej prvej plavbe a "Britannic" počas prvej svetovej vojny, keď 21. novembra 1916 narazil na mínu. "Olympic", najstaršia z lodí, slúžil dlhú a úspešnú kariéru až do roku 1935, kedy bol zošrotovaný.
Vznik.
Lode triedy Olympic boli postavené, aby konkurovali najväčším lodiam spoločnosti Cunard Line ("Lusitanii" a "Mauretanii") vo veľkosti a v luxuse. Mali sa volať podľa gréckych mytologických rás (Olympovia, Titani a Giganti) "Olympic", "Titanic" a "Gigantic". Najskôr boli postavené bok po boku "Olympic" a "Titanic", a po nich nasledoval "Gigantic", ktorý bol po katastrofe "Titanicu" radšej premenovaný na meno "Britannic", ktoré spoločnosť White Star Line považovala vždy za šťastné.
FA-MAS

FA-MAS alebo nepresne FAMAS (francúzsky: "Fusil d’Assaut de la Manufacture d’Armes de Saint-Étienne", v preklade "útočná puška zbrojovky Saint-Étienne") je útočná puška štýlu bullpup, navrhnutá a vyrábaná vo Francúzsku spoločnosťou MAS v meste Saint-Étienne, ktorá je v súčasnosti členom francúzskeho štátneho podniku Nexter. Je služobnou puškou francúzskej armády Armées françaises.
Dejiny a výroba.
Táto zbraň bola skonštruovaná na prelome 60. a 70. rokov 20. storočia. Prvých 10 kusov bolo vyrobených štátnou zbrojovkou v roku 1971. Do výzbroje bola zaradená v roku 1975 po dvoch rokoch trvajúcich intenzívnych armádnych skúškach a nahrádzala dosluhujúcu automatickú pušku MAS-49 a samopal MAT 49. V rokoch 1977 - 1982 prebiehala sériová výroba v počte 148 000 kusov.
Konštrukcia.
FAMAS je útočná puška typu bullpup, ktorá využíva princíp spätného rázu s polouzamknutým záverom. Otváranie záveru je brzdené zdanlivým zväčšením hmoty záveru (tzv. dvojdielny záver) pomocou dvojzvratnej páky. Nábojová komora je ryhovaná pre spoľahlivejšie vyťahovanie nábojníc (častejšie u starších guľometov ako u moderných útočných pušiek, bolo najskôr prihliadnuté k vysokej kadencii zbrane), preto sú na vystrelených nábojniciach vidieť ryhy spôsobené týmito drážkami. Zásobník, ktorý je zhodný a zameniteľný so zásobníkom útočnej pušky M16, je umiestnený až za rukoväťou, čo je pre konštrukciu bullpup typické. Neobvykle dlhá rukoväť slúžiaca k prenosu zbrane skrýva všetky mieridlá, ktoré sú tak chránené pred nešetrným zachádzaním. Muška je pevná stĺpková, hľadáčik dioptrický, výškovo regulovateľný. Účinnú mierenú paľbu sa dá vykonávať na vzdialenosť do 300 metrov. Konštrukcia dovoľuje nebadateľnou úpravou zmeniť zbraň pre praváka na zbraň pre strelca strieľajúceho ľavou rukou a naopak.
Prepínač režimu streľby umožňuje strieľať jednotlivými ranami, dávkami po troch ranách alebo dlhými dávkami. Zbraň môže byť vybavená dozadu sklopnou dvojnožkou a krátkym nožovým bodákom s uchytením nad hlavňou. Rovnako ako MAS-49 má zabudovaný nadstavec pre streľbu puškovými granátmi, ktorý funguje tiež ako tlmič vyšľahnutých plameňov a úsťová brzda. Protitankovými granátmi je možné zasiahnuť cieľ asi do 80 metrov, protipechotnými až do 120 metrov. Dostrel granátov je regulovaný zmenou ich počiatočnej rýchlosti závisiacej na hĺbke nasadenia granátu na úsťové zariadenie. Pre vystreľovanie granátov má puška špeciálny zásobník na 5 výmetných nábojov bez striel.
Pôvodná verzia F1 bola mierne odlišná - mala menší lučík spúšťe (iba pre ukazovák, neskôr pre celú dlaň) a tiež mala inú šachtu zásobníka, ktorá neumožňovala použitie zásobníkov z útočných pušiek M16 (vo verzii F1 boli používané 25-ranové rovné zásobníky). Novšia verzia G2 sa začala vyrábať v roku 1994 a mala vyššie uvedené vylepšenia vrátane drobných zásahov do mechanizmu zbrane.
Služba.
Útočná puška FAMAS bola prvýkrát bojovo použitá v Libanone a Čade v 80. rokoch. Používala sa takisto vo vojne v Perskom zálive a v Bosne.
Vikentijivka

Vikentijivka () je obec na Ukrajine v Lypoveckom rajóne vo Vinnyckej oblasti. Žije tu 190 obyvateľov.
Petra (nezisková organizácia)

PETRA je nezisková organizácia, ktorú založila Prešovská gréckokatolícka archieparchia 22. októbra 2004 ako nástupnícku organizáciu pre Náboženské vydavateľstvo Petra. Zameriava sa najmä na rozvoj a záchranu kultúrneho a duchovného dedičstva Gréckokatolíckej cirkvi na Slovensku.
Zdroj.
Štatút neziskovej organizácie Petra
Železničná zastávka Nitra zastávka

Nitra zastávka je železničná zastávka ležiaca na 36 km jednokoľajnej neelektrifikovanej trati 140 Nové Zámky – Prievidza situovaná medzi železničnými stanicami Nitra a Lužianky. Je využívaná výlučne regionálnou dopravou. Nachádza sa na území mesta Nitra, na rozmedzí mestských častí Klokočina a Mlynárce. V blízkosti sa nachádza rovnomenná autobusová zastávka, na ktorej zastavujú linky nitrianskej mestskej hromadnej dopravy (L8, L18, L21 a L22).
Cez zastávku prechádzajú vlaky do staníc Leopoldov, Zbehy (prípoje k rýchlikom do Bratislavy a Prievidze), Topoľčian, Nitry a Nových Zámkov.
Svetová kvalifikácia v hádzanej mužov na LOH 2012

Svetová kvalifikácia v hádzanej mužov na LOH 2012 bola medzinárodná kvalifikácia v hádzanej mužov na Letné olympijské hry 2012 v Londýne, ktorú organizuje Medzinárodná hádzanárska federácia (IHF). Konala sa v 3 krajinách: Chorvátsku, Španielsku a Švédsku od 6.8. apríla 2012, za účasti 12 tímov rozdelených do 3 skupín. Bojovalo sa o 6 miesteniek na záverečný olympijský turnaj.
Kvalifikácia.
Kvalifikačný turnaj 1
Kvalifikačný turnaj 2
Kvalifikačný turnaj 3
Pozn: Číslo v zátvorke udáva umiestnenie v aktuálnom medzinárodnom ELO rebríčku k 30. januáru 2012.
Arménska apoštolská cirkev

Arménska apoštolská cirkev alebo arménska gregoriánska cirkev je jedna z autokefálnych orientálnych ortodoxných cirkví. Považuje sa za miafyzitskú cirkev. Jej najvyšším predstaviteľom je katolikos všetkých Arménov sídliaci v Ečmiadzine.
Arménsko bolo prvou krajinou, ktorá oficiálne prijala kresťanstvo – v roku 301.
Cirkev pôsobí na území Arménska a v zahraničí. Má okolo 9 miliónov vyznávačov. V Arménsku má táto cirkev osobitné zákonné postavenie. Okrem katolikosa v Ečmiadzine má cirkev aj katolikosát v Cilícii (katolikos však sídli v Libanone). Cirkev má aj dvoch patriarchov – v Jeruzaleme a Konštantínopole.
WebGL

WebGL (skrátene Web-based Graphics Library) je softvérová knižnica, ktorá rozširuje možnosti programovacieho jazyka JavaScript. Umožňuje mu vytvárať interaktívnu 3D grafiku pre akéhokoľvek kompatibilný webový prehliadač. WebGL kód sa spúšťa na počítačovej grafickej karte (GPU), ktorá musí podporovať shader rendering.
WebGL je obsah HTML elementu "canvas", ktorý umožňuje pracovať s 3D počítačovou grafikou bez použitia plug-in. Špecifikácia bola vydaná ako verzia 1.0 dňa 3. marca 2011. WebGL je riadená neziskovou organizáciou Khronos Group.
Dizajn.
WebGL je založený na OpenGL ES 2.0 a poskytuje API pre 3D grafiku. Používa HTML5 prvok "canvas" a je prístupný pomocou rozhrania Dokument Object Model. Automatická správa pamäte je k dispozícii ako súčasť jazyka JavaScript.
Vývoj.
WebGL riadi neziskové združenie Khronos. V tomto združení sa angažuje Apple, Google, Mozilla a Opera. Predsedom pracovnej skupiny je Ken Russell.
História.
WebGL vyrástol z pokusov s 3D od Vladimir Vukićević na Mozilla. Vukićević najprv demonštroval prototyp 3D "canvas" v roku 2006. Do konca roka 2007 na to Mozilla a Opera urobili svoju vlastnú implementáciu.
Na začiatku roka 2009 Mozilla a Khronos začali na vývoji WebGL. Špecifikácia vo verzii 1.0 bola uvoľnená v marci 2011. V máji 2011 boli odstránené kritické bezpečnostné chyby, čím zabránili cross scripting útokom.
Knižnice.
Existuje niekoľko knižníc pre WebGL. WebGLU knižnica bola prvá, ktorá má byť verejne dostupná. Ďalšie knižnice obsahujúce WebGL sú GLGE, C3DL, Copperlicht, SpiderGL, PhiloGL, GWT-G3D -. G3D (WebGL wrapper) pre GWT (Google Web Toolkit), SceneJS, X3DOM, Oak3D, Processing.js, Three.js, Turbulenz, OSGJS, XB PointStream a CubicVR.js.
ANGLE (Almost Native Graphics Layer Engine) je open source projekt vydaný pod BSD licenciou, ktorá umožňuje prekladať obsah WebGL OpenGL ES 2.0 API volaniami API DirectX 9 na platformách Windows bez potreby samostatných ovládačov OpenGL. V novembri 2011 ANGLE dosiahol významný míľnik: teraz prechádza OpenGL ES 2.0 testovacími sadami a bol certifikovaný ako vyhovujúca GL ES 2.0 implementácia. Aj cez túto certifikáciu, ANGLE neimplementuje OpenGL ES 2.0 jazyk podľa špecifikácii.
Pre dizajnérov je tu možnosť ako vytvoriť WebGL scény bez nutnosti programovania a to, použiť nástroj pre vytváranie obsahu, ako Blender alebo Autodesk Maya. Scény sa potom exportujú do WebGL. To bolo prvýkrát možné s Inka3D, WebGL export plugin pre Maya.
Missionerande Kopimistsamfundet

Missionerande Kopimistsamfundet (doslova „Misionárska kopimistická spoločnosť“; prívrženci sa v médiách volajú kopimisti a príslušné náboženstvo kopimizmus) je spoločenstvo ľudí, ktorí tvrdia, že kopírovanie súborov je posvätná cnosť. Táto spoločnosť, založená vo Švédsku 19-ročným študentom filozofie, Isakom Gersonom, bola na svoju tretiu žiadosť uznaná tamojšími úradmi ako náboženská komunita.
Gerson poprel informácie, že server The Pirate Bay v súčasnosti operuje pod záštitou kopimistov.
Princípy.
Vyznávači tohto náboženstva sami seba nazývajú "kopimisti" podľa anglického "copy me". Pôvod tohto výrazu sa nachádza vo verši Biblie: "Napodobňujte ma, ako aj ja napodobňujem Krista."(1 Kor 11:1). Tento verš bol kopimistami preložený nasledovne: "Kopírujte ma, moji bratia, ako aj ja kopírujem samotného Krista". "Kopimista" alebo "kopimistický intelektuál" je osoba, ktorá verí, že všetky informácie by sa mali voľne šíriť a byť neobmedzované. Táto filozofia odporuje akejkoľvek forme privlastňovania si vedomostí, ako sú napríklad autorské práva, a podporuje pirátstvo všetkých typov médií vrátane hudby, filmov, televíznych relácií a softwaru.
Podľa slov spoločnosti "V našej viere je komunikácia svätá." Na ich webovej stránke nie je uvedená žiadna viera v Boha či nadprirodzené javy. "CTRL+C" a"CTRL+V", počítačové skratky pre "Kopírovať" a "Prilepiť" sú považované za posvätné symboly. 
Kopimistická viera sa dá zhrnúť do týchto bodov:
Podľa kopimistickej "ústavy":
5. januára 2012 bol kopimizmus vo Švédsku uznaný sa právoplatné náboženstvo.
Sint-Lievens-Houtem

Sint-Lievens-Houtem je belgická obec vo Flámskom regióne v provincii Východné Flámsko.
Obyvateľstvo.
Obec má približne 9 711 obyvateľov (2010).
Časti obce.
Od 1. januára 1977 obec Sint-Lievens-Houtem pozostáva z týchto častí (bývalých obcí):
Sint-Martens-Latem

Sint-Martens-Latem je belgická obec vo Flámskom regióne v provincii Východné Flámsko.
Obyvateľstvo.
Obec má približne 8 326 obyvateľov (2010).
Časti obce.
Od 1. januára 1977 obec Sint-Martens-Latem pozostáva z týchto častí (bývalých obcí):
Stekene

Stekene je belgická obec vo Flámskom regióne v provincii Východné Flámsko.
Obyvateľstvo.
Obec má približne 17 350 obyvateľov (2010).
Časti obce.
Od 1. januára 1977 obec Stekene pozostáva z týchto častí (bývalých obcí):
Temse

Temse je belgická obec vo Flámskom regióne v provincii Východné Flámsko.
Obyvateľstvo.
Obec má približne 28 147 obyvateľov (2010).
Časti obce.
Od 1. januára 1977 obec Temse pozostáva z týchto častí (bývalých obcí):
Waarschoot

Waarschoot je belgická obec vo Flámskom regióne v provincii Východné Flámsko.
Obyvateľstvo.
Obec má približne 7 895 obyvateľov (2010).
Abas

Abas alebo Abás môže byť:
Abas môže byť aj:
Plemená kačíc

Výsledkom dlhodobého šľachtenia bolo vyšľachtených niekoľko stoviek plemien kačíc. Na domestikácii kačíc sa podieľalo niekoľko divých druhov kačíc: kačica divá ("Anas platyrhynchos"), v Amerike kačica pižmová (ľudovo pižmovka) ("Cairina moschata"). Vzájomným krížením medzi domestikovanými plemenami kačice divej a kačice pižmovej vzniká neplodný alebo čiastočne plodný hybrid známy ako mulard alebo barbarie.
Klasifikácia plemien kačíc.
Plemená odvodené od kačice divej sa dajú rozdeliť podľa rôznych kritérií:
Plemena kačice pižmovej.
Kačica pižmová na rozdiel od kačice divej v zajatí nevytvorila pravé plemená, skôr sa jedná o farebné rázy. Chová sa v týchto farebných rázoch:
Verňanka

Verňanka () je dedina na Ukrajine v Lypoveckom rajóne vo Vinnyckej oblasti. Žije tu 75 obyvateľov.
Majstrovstvá Európy UEFA vo futsale 2012

Majstrovstvá Európy UEFA vo futsale 2012 boli 8. majstrovstvá Európy vo futsale. Bolo to najvyššie európske podujatie UEFA vo futsale v roku 2012. Konalo od 31. januára11. februára 2012 v Záhrebe a Splite, v Chorvátsku, za účasti 12 tímov. Šiestykrát (štvrtýkrát za sebou) sa víťazom stali Španieli a vo štvrtom vzájomnom finálovom zápase proti Rusom zvíťazili po tretíkrát.
Chorvátsko získalo právo organizovať podujatie pred Belgickom (Antverpy a Charleroi) a Severné Macedónskom (Skopje) vo voľbách UEFA 24. marca 2010.
Skupiny.
Pozn: Číslo v zátvorke udáva umiestnenie v aktuálnom medzinárodnom rebríčku FIFA k 2. januáru 2012.
Kvalifikácia na Majstrovstvá Európy UEFA vo futsale 2012

Kvalifikácie sa zúčastnilo 42 európskych štátov, ktoré bojovali o 11 miesteniek na záverečný turnaj v 6 skupinách predkvalifikácie a 6 skupinách kvalifikácie. Prebiehala od 20. januára do 27. februára 2011.
Priamy postup.
Priamo postupovala iba hostiteľská krajina, ktorá sa na záverečnom turnaji naposledy predstavila v roku 2001 (5. miesto):
Nasadenie do výkonnostných košov.
Predkvalifikácia
Kvalifikácia
Pozn: Vo 4. koši kvalifikácie boli nasadení víťazi predkvalifikačných skupín. V zátvorke je uvedené umiestnenie v medzinárodnom rebríčku UEFA.
Pravá láska

Pravá láska (po španielsky "Amor real") je mexická telenovela, ktorú vyrobila a odvysielala v roku 2003 televízia Televisa. Remake telenovely "Bodas de odio" z roku 1983.
Európska kvalifikácia na Majstrovstvá sveta FIFA vo futsale 2012

Kvalifikácie sa zúčastnilo 41 európskych štátov, ktoré bojujú o 7 miesteniek na záverečný turnaj v 5 skupinách predkvalifikácie, 6 skupinách kvalifikácie a následnom play-off. Prebieha od 19. októbra 2011 do 11. apríla 2012.
Priamy postup.
Priamo postupovala iba hostiteľská krajina, ktorá sa na predchádzajúcich majstrovstvách sveta v roku 2008 umiestnila na 14. mieste:
Nasadenie do výkonnostných košov.
Predkvalifikácia
Kvalifikácia
Pozn.: Vo 4. koši kvalifikácie boli nasadení kvalifikanti predkvalifikácie. V zátvorke je uvedené umiestnenie v medzinárodnom rebríčku UEFA.
Predkvalifikácia.
Skupina A.
1
Skupina E.
Pozn.: Francúzsko a Nórsko postúpili ako 2 najlepšie tímy z druhých miest.
Play-off.
Žrebovanie prebehlo vo Februári 2012.